smcproject/ml-wiki-sentences huggingface dataset:
ഹൈസ്‌കൂളിൽ കാലത്ത് ജോൺസൺ കോട്ടയം നാണുക്കുട്ടൻ ഭാഗവതരിൽ നിന്നും കർണാട്ടിക്ക് മ്യൂസിക്കും ജിം മാസ്‌റ്ററിൽനിന്നു വെസ്‌റ്റേൺ മ്യൂസിക്കും പള്ളിയിലെ സ്പെയിൻകാരായ വികാരിയച്ചൻമാരിൽനിന്നും ലാറ്റിൻ മ്യൂസിക്കും പഠിച്ചു.
1952 ഓഗസ്‌റ്റ് 14 മുതൽ കെ.പി.എ.സിയുടെ ഭാഗമായി.
ഹാർമോണിസ്റ്റായാണ് ഇവിടെ പ്രവേശിച്ചത്.
ഫ്രാൻസിസ്‌ ടി. മാവേലിക്കരയുടെ പുതിയ ആകാശം പുതിയഭൂമി എന്ന നാടകത്തിലാണ്‌ ഏറ്റവും ഒടുവിൽ അഭിനയിച്ചത്‌.
1987 ൽ കെ.പി.എ.സി. യുടെ നാടകം ഗൾഫ് നാടുകളിലും ,1989-ൽ അമേരിക്ക, ഇംഗ്ലണ്ട്, അയർലന്റ് തുടങ്ങിയ വിദേശ രാജ്യങ്ങളിലും അവതരിപ്പിച്ചപ്പോൾ അതിലും ജോൺസണ് ഭാഗമായിരുന്നു.
കെ.പി.എ.സിയുടെ മിക്ക നാടകങ്ങളിലും 14 മലയാള സിനിമകളിലും അഭിനയിച്ചു .
കേരളത്തിലെ ആദ്യകാല ഹാർമോണിയം /പിയാനോ വാദകരിൽ പ്രമുഖനായിരുന്നു ഇദ്ദേഹം.
ക്രിസ്തീയ ഭക്തിഗാനങ്ങളും നാടക ഗാനങ്ങളും ഉൾപ്പെടെ 700 ഗാനങ്ങൾക്ക് അദ്ദേഹം ഈണം നൽകി.
അദ്ദേഹത്തിന്റെ ഭക്തി ഗാനങ്ങൾ 1976-ൽ എച്ച്.എം.വി. പുറത്തിറക്കിയിരുന്നു.
ധാരാളം ക്രിസ്തീയ ഭക്തി ഗാനങ്ങൾക്ക് ജോൺസൺ സംഗീത സംവിധാനം നിർവഹിച്ചു .
"ബേത് ലഹേമിലെ രാവിൽ മോഹനവെള്ളിതാരകം”(വാണിജയറാം),"അറിവിന്നറവേ കനിവിൻ നിറവേ " (ജോളി എബ്രഹാം ),"ജീവന്റെ നാഥനെ കാൽവരിക്കുന്നിൽകുരിശിൽ തറച്ചതാരോ "(യേശുദാസ് ), "വരിക വരിക പാവനാത്മൻ","സ്നേഹമുള്ള നിങ്ങളോടു ചൊല്ലിടുന്നു യാത്ര ഞാൻ"(മരണാനന്തര ചടങ്ങിന് പാടുന്നത് ) "പാതിരനക്ഷത്രമേ","സ്വർഗ്ഗത്തിൽ വാഴും വിശുദ്ധാത്മാവേ"(വി .സെബസ്ത്യാനോസിന്റെ ),"അമ്മെ നിർമ്മല കന്യകയെ","കാറ്റേ കടലേ വാ ", "ജയ ജയ ജയ ദിവ്യരാത്രി " ,"പാരിജാതമലരെ പാപത്തിൻ പാഴ്മണ്ണിൽ "",ദുഃഖ വെള്ളിപ്പൂവ് " ,"പ്രാണന്റെ തോണി തുഴയുമീ ","ബാവയ്‌ക്കും പുത്രനും ","അനുപമ സ്നേഹമേ ...
അഗാധ സ്നേഹമേ ""സുവിശേഷ ഗീതങ്ങൾ പാടുകാനാം ...
സുരലോക നാഥന് ","സ്വീകരിക്കേണേ പിതാവേ അധ്വാനത്തിൻ ഫലങ്ങൾ ","ചിന്മയാന്ദ നന്ദിനി തായേ ","കുരിശിൻ തണൽ വീശും അൾത്താരയിൽ ","കർത്താവേ ആഴ്ത്തിൽ നിന്ന് ","നാഥാ ശിക്ഷ്യ ഗാനത്തിന്മേൽ "തുടങ്ങി 700ൽ പരം ക്രിസ്തീയ ഭക്തി ഗാനങ്ങളാണ് ജോൺസന്റെ സംഗീതത്തിൽ ജനിച്ചത്.
അന്ന് വിജയപുരം മെത്രാനായിരുന്ന കൊർണേലിയൂസ് ഇലഞ്ഞിക്കലിന്റെ വരികൾക്ക് ജോൺസൺ ഈണം നൽകുകയും അവയൊക്കെ ദേവാലയങ്ങളിലെ ഗാനങ്ങളായി മാറുകയും ചെയ്തിരുന്നു.
ഈ ഗാനങ്ങൾക്കൊക്കെ കൃത്യമായി നൊട്ടേഷൻ എഴുതി സൂക്ഷിച്ചിരുന്നു.
അഭിനയിച്ച നാടകങ്ങൾ
മനുഷ്യന്റെ മാനിഫെസ്റ്റോ, അശ്വമേധം, മുടിയനായ പുത്രൻ, മന്വന്തരങ്ങൾ, എന്റെ മകനാണ് ശരി, സർവ്വേക്കല്ല്, പുതിയ ആകാശം പുതിയ ഭൂമി, ശരശയ്യ, മൂലധനം, യുദ്ധകാണ്ഡം, ഇരുമ്പു മറ, കൂട്ടുകുടുംബം, തുലാഭാരം, ജീവിതം അവസാനിക്കുന്നില്ല, ഇന്നലെ ഇന്ന് നാളെ, മാനസപുത്രി, ഉദ്യോഗപർവം, യന്ത്രം സുദർശനം, ഭാരത ക്ഷേത്രം, എനിക്ക് മരണമില്ല, സഹസ്രയോഗം, ലയനം, കയ്യും തലയും പുറത്തിടരുത്, ഭഗവാൻ കാലു മാറുന്നു, സിംഹം ഉറങ്ങുന്ന കാട്, സൂക്ഷിക്കുക ഇടതുവശം ചേർന്ന് പോവുക, വിഷസർപ്പത്തിന് വിളക്ക് വയ്ക്കരുത്, മൃച്ഛകടികം, പാഞ്ചാലി, ഭഗ്നഭവനം, മുക്കുവനും ഭൂതവും, ശാകുന്തളം, രജനി, സൂത്രധാരൻ, താപനിലയം, കന്യക, ജീവപര്യന്തം, ഒളിവിലെ ഓർമ്മകൾ, പെന്റുലം, നാൽക്കവല, താള തരംഗം, രാജയോഗം, സബ് കോ സന്മതി ദേ ഭഗവാൻ, മാനവീയം, രാജാരവിവർമ്മ, അധിനിവേശം, പ്രളയം, ഇന്നലെകളിലെ ആകാശം, ദ്രാവിഡവൃത്തം അഭിനയിച്ച ചലച്ചിത്രങ്ങൾ നിങ്ങളെന്നെ കമ്മ്യുണിസ്റ്റാക്കി സർവ്വേക്കല്ല് ഒതേനന്റെ മകൻ ഒരു സുന്ദരിയുടെ കഥ പിച്ചാത്തി കുട്ടപ്പൻ ബാല്യകാലസഖി മദർതെരേസ പുരസ്കാരങ്ങൾ കേരള സംഗീതനാടക അക്കാദമിയുടെ ഗുരുപൂജാ പുരസ്കാരം - 2003.
നാടക രംഗത്തെ സമഗ്ര സംഭാവനകൾക്ക് കല്ലുമല കരുണാകരൻ ഫൗണ്ടേഷൻ പുരസ്‌കാരം - 2007 കേരള അസോസിയേഷൻ കുവൈത്തിന്റെ തോപ്പിൽ ഭാസി അവാർഡ്‌ - 2009 തോപ്പിൽ ഭാസി പഠനകേന്ദ്രത്തിന്റെ പ്രതിഭാ പുരസ്‌കാരം - 2010 ഒളിവിലെ ഓർമ്മകളിലെ" ചേന്നൻ എന്ന കഥാപാത്രത്തെ അവതരിപ്പിച്ച് മികച്ച നടനുള്ള കേരള സംഗീത നാടക അക്കാഡമി അവാർഡ്-1993 ഏറ്റവും നല്ല സഹനടനുള്ള സംസ്ഥാന സർക്കാർ അവാർഡ് - 1995 തിരുനെല്ലൂർ കരുണാകരൻ അവാർഡ് മയ്യനാട് ഗാനം അവാർഡ് ഇപ്റ്റ അവാർഡ് കല്ലുമല കരുണാകരൻ അവാർഡ് ക്രൈസ്ത്തവ സഭ സംഗീത ലോക -പ്രശസ്തി പത്ര ആത്മ അവാർഡ് അവലംബം
കെ.പി.എ.സി. ലളിത
2016 മുതൽ 2021 വരെ
കേരള സംഗീത നാടക അക്കാദമി ചെയർപേഴ്സണും പ്രശസ്തയായ മലയാള ചലച്ചിത്ര അഭിനേത്രിയുമായിരുന്നു കെ.പി.എ.സി ലളിത എന്നറിയപ്പെടുന്ന മഹേശ്വരിയമ്മ (1947-2022) വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2022 ഫെബ്രുവരി 22ന് രാത്രി 10:45ന് അന്തരിച്ചു.
ആലപ്പുഴ ജില്ലയിലെ കായംകുളം താലൂക്കിലെ രാമപുരം ഗ്രാമത്തിൽ 1947 ഫെബ്രുവരി 25ന് ജനനം.
മഹേശ്വരിയമ്മ എന്നാണ് ശരിയായ പേര്.
പിതാ‍വ് - കടയ്ക്കത്തറയിൽ വീട്ടിൽ കെ. അനന്തൻ പിള്ള, മാതാവ് - ഭാർഗവിയമ്മ.
ഇന്ദിര, ബാബു, രാജൻ, ശ്യാമള എന്നിവർ സഹോദരങ്ങളാണ്.
രാമപുരം ഗവ.
ഗേൾസ് സ്കൂൾ, ചങ്ങനാശേരി വാര്യത്ത് സ്കൂൾ, പുഴവാത് സർക്കാർ സ്കൂൾ എന്നിവിടങ്ങളിലായിരുന്നു വിദ്യാഭ്യാസം.
വളരെ ചെറുപ്പ കാലത്ത് തന്നെ കലാമണ്ഡലം ഗംഗാധരനിൽ നിന്ന് നൃത്തം പഠിച്ചു.
ഏഴാം ക്ലാസിൽ പഠിക്കുമ്പോൾ കൊല്ലത്ത് ഡാൻസ് അക്കാദമിയിൽ നൃത്ത പഠനത്തിന് ചേർന്നതോടെ പഠനം മുടങ്ങി.
ചങ്ങനാശേരി ഗീഥാ ആർട്ട്സ് ക്ലബിൻ്റെ ബലി എന്ന നാടകത്തിലൂടെയാണ് നാടകരംഗത്ത് സജീവമായത്.
ഗീഥയിലും എസ്.എൽ.പുരം സദാനന്ദൻ്റെ പ്രതിഭ ആർട്ട്സ് ട്രൂപ്പിലും പ്രവർത്തിച്ച ശേഷമാണ് കെ.പി.എ.സിയിൽ എത്തിയത്.
ആദ്യകാലത്ത് കെ.പി.എ.സിയിൽ ഗായികയായി പ്രവർത്തിച്ചു.
മൂലധനം, നിങ്ങളെന്നെ കമ്മ്യൂണിസ്റ്റാക്കി എന്നീ നാടകങ്ങളിൽ ഗായികയായിരുന്ന ലളിത പിന്നീട് സ്വയംവരം, അനുഭവങ്ങൾ പാളിച്ചകൾ, കൂട്ടുകുടുംബം, ശരശയ്യ, തുലാഭാരം തുടങ്ങിയ നാടകങ്ങളിൽ അഭിനയിച്ചു.
തോപ്പിൽ ഭാസിയാണ് കെ.പി.എ.സി ലളിത എന്ന പേരിട്ടത്.
1970-ൽ ഉദയയുടെ ബാനറിൽ കെ.എസ്.സേതുമാധവൻ സംവിധാനം ചെയ്ത കൂട്ടുകുടുംബം എന്ന സിനിമയിലൂടെ മലയാള ചലച്ചിത്ര രംഗത്തെത്തിയ ലളിത പിന്നീട് മലയാള സിനിമയിലെ നിറസാന്നിധ്യമായി മാറുകയായിരുന്നു.
നാടകത്തിലൂടെ അഭിനയ രംഗത്തെത്തിയ കെ.പി.എ.സി ലളിത മലയാളത്തിലും തമിഴിലുമായി ഇതുവരെ 550-ലേറെ ചിത്രങ്ങളിൽ അഭിനയിച്ചിട്ടുണ്ട്.
മികച്ച സഹനടിക്കുള്ള ദേശീയ പുരസ്കാരം രണ്ടു വട്ടവും സംസ്ഥാന ചലച്ചിത്ര പുരസ്കാരം നാലു പ്രാവശ്യവും ലഭിച്ചു.
2016 മുതൽ കേരള സംഗീത നാടക അക്കാദമിയുടെ ചെയർപേഴ്സനായിരുന്നു.
1970-ൽ റിലീസായ കൂട്ടുകുടുംബം സിനിമ വിജയിച്ചതോടെ പിന്നീട് ഇറങ്ങിയ ഏകദേശം എല്ലാ സിനിമകളിലും ലളിതയ്ക്ക് വേഷം കിട്ടി.
1978-ൽ സംവിധായകൻ ഭരതനെ വിവാഹം ചെയ്തതോടെ സിനിമയിൽ നിന്ന് താത്കാലികമായി ഒഴിവായെങ്കിലും 1983-ൽ ഭരതൻ സംവിധാനം ചെയ്ത കാറ്റത്തെ കിളിക്കൂട് എന്ന സിനിമയിലൂടെ മലയാളത്തിൽ വീണ്ടും സജീവ സാന്നിധ്യമായി മാറി.
സന്മനസുള്ളവർക്ക് സമാധാനം, പൊന്മുട്ടയിടുന്ന താറാവ്, മുകുന്ദേട്ടാ സുമിത്ര വിളിക്കുന്നു, വടക്കുനോക്കിയന്ത്രം, ദശരഥം, വിയറ്റ്നാം കോളനി, സ്ഫടികം, അനിയത്തിപ്രാവ് എന്നീ സിനിമകളിലും രണ്ടാം വരവിൽ ഒരുപിടി കഥാപാത്രങ്ങൾ അവതരിപ്പിച്ച് കൈയടി നേടി.
ഏറ്റവും സവിശേഷമായ ഒരു കഥാപാത്രമായിരുന്നു അടൂർ ഗോപാലകൃഷ്ണൻ സംവിധാനം ചെയ്ത ‘മതിലുകൾ’ എന്ന സിനിമയിൽ കെ.പി.എ.സി. ലളിത അവതരിപ്പിച്ച 'നാരായണി.'
ഏകാന്തത, മുഷിപ്പ്, ജീവിതത്തോടുള്ള മുരടിപ്പ്, ഒപ്പംതന്നെ ആഗ്രഹം, പ്രതീക്ഷ, സ്നേഹത്തിനുള്ള ആർത്തി, പരുഷനെ ഭ്രമിപ്പിക്കാനുള്ള വശ്യത ഒക്കെനിറഞ്ഞ ഒരു കഥാപത്രമായിരുന്നു നാരായണി.
ശബ്ദം മാത്രമേ ചലച്ചിത്രത്തിലുള്ളൂ.
അത്തരമൊരു വേഷത്തിന് ലളിതയല്ലാതെ മറ്റൊരാൾ ഉണ്ടായിരുന്നില്ല എന്ന് സംവിധായകൻ തെന്നെ പറഞ്ഞിട്ടുണ്ട്.
1998-ൽ ഭരതൻ മരിച്ചതിനു ശേഷം ചെന്നൈയിൽ നിന്ന് മടങ്ങിയെത്തിയ ലളിത തൃശൂർ ജില്ലയിലെ വടക്കാഞ്ചേരിയിൽ ഭരതൻ്റെ ജന്മനാടായ എങ്കക്കാട് വീട് നിർമിച്ച് സ്ഥിരതാമസമാക്കുകയായിരുന്നു.
പിന്നീട് ചലച്ചിത്ര അഭിനേത്രിയെന്ന നിലയിൽ വടക്കാഞ്ചേരിയുടെ നിറസാന്നിധ്യമായി ലളിത മാറി.
സത്യൻ അന്തിക്കാട് സംവിധാനം നിർവഹിച്ച് 1999-ൽ റിലീസായ വീണ്ടും ചില വീട്ടുകാര്യങ്ങൾ എന്ന ചിത്രത്തിലൂടെയാണ് അവർ വീണ്ടും ചലച്ചിത്ര രംഗത്ത് സജീവമാകുന്നത്.
അഭിനയത്തിലെ അനായാസതയായിരുന്നു കെ.പി.എ.സി ലളിതയെ മറ്റുള്ളവരിൽ നിന്ന് വ്യത്യസ്ഥയാക്കിയ ഘടകം.
ഏതു വേഷങ്ങളും ചെയ്യാൻ കഴിവുള്ള ഒരു അഭിനേത്രി കൂടിയായിരുന്നു അവർ.
കോമഡി വേഷങ്ങളെ അവതരിപ്പിക്കാനുള്ള കഴിവാണ് കെ.പി.എ.സി ലളിതയെ ജനപ്രിയ നടിയാക്കി മാറ്റിയത്.
2022-ൽ റിലീസായ ഭീഷ്മപർവ്വം, ഒരുത്തി എന്നീ സിനിമകളിലാണ് കെ.പി.എ.സി ലളിത അവസാനമായി അഭിനയിച്ചത്.
കമ്മ്യൂണിസ്റ്റ് അനുഭാവിയായിരുന്ന കെ.പി.എ.സി ലളിതയെ 2016-ൽ നടന്ന നിയമസഭ തിരഞ്ഞെടുപ്പിൽ തൃശൂർ ജില്ലയിലെ വടക്കാഞ്ചേരി മണ്ഡലത്തിൽ നിന്ന് മത്സരിപ്പിക്കാൻ മാർക്സിസ്റ്റ് പാർട്ടി തീരുമാനിച്ചപ്പോൾ സ്ഥാനാർത്ഥിയാക്കുന്നതിൽ നിന്ന് തന്നെ ഒഴിവാക്കണമെന്നായിരുന്നു ലളിതയുടെ അഭിപ്രായം.
പിന്നീട് പാർട്ടി ലളിതയ്ക്ക് സംഗീത നാടക അക്കാദമി അധ്യക്ഷ സ്ഥാനം നൽകി.
ആത്മകഥ കഥ തുടരും
പ്രശസ്ത ചലച്ചിത്ര സംവിധായകനായിരുന്ന ഭരതനാണ് ഭർത്താവ്.
ശ്രീക്കുട്ടി, ചലച്ചിത്ര അഭിനേതാവായ സിദ്ധാർത്ഥ് ഭരതൻ എന്നിവർ മക്കളാണ്.
പ്രധാന സിനിമകൾ കൂട്ടുകുടുംബം വാഴ്വേ മായം സ്വയംവരം രാജഹംസം കൊടിയേറ്റം ആരവം സന്മനസുള്ളവർക്ക് സമാധാനം പൊന്മുട്ടയിടുന്ന താറാവ് കുടുംബപുരാണം തലയണമന്ത്രം ശുഭയാത്ര കനൽക്കാറ്റ് കാട്ടുകുതിര മുകുന്ദേട്ടാ സുമിത്ര വിളിക്കുന്നു കോട്ടയം കുഞ്ഞച്ചൻ കേളി അമരം ഗോഡ്ഫാദർ സദയം മാളൂട്ടി ആയുഷ്കാലം തേന്മാവിൻ കൊമ്പത്ത് പവിത്രം മണിചിത്രത്താഴ് സ്ഫടികം വിയറ്റ്നാം കോളനി വെങ്കലം ആദ്യത്തെ കൺമണി ചുരം ശാന്തം തിളക്കം മനസിനക്കരെ മായാവി ചന്ദ്രേട്ടൻ എവിടെയാ ചാർളി ഞാൻ പ്രകാശൻ ഒടിയൻ മരണം
ജീവിത സായാഹ്നത്തിൽ നിരവധി ആരോഗ്യ പ്രശ്നങ്ങളിലൂടെ കടന്നുപോയ പ്രമേഹ രോഗിയായിരുന്ന ലളിത കരൾ രോഗത്തിന് ചികിത്സയിലായിരുന്നു.
ഇതിനിടയിൽ അൽഷിമേഴ്സും സ്ഥിതീകരിച്ചു.
ഒടുവിൽ വടക്കാഞ്ചേരിയിലെ വീടൊഴിഞ്ഞ് മകനൊപ്പം തൃപ്പൂണിത്തുറയിൽ താമസിക്കുകയായിരുന്നു.
2022 ഫെബ്രുവരി 22ന് രാത്രി 10:45ലോടെ അന്തരിച്ചു.
ഫെബ്രുവരി 23ന് വൈകിട്ട് 6 മണിയ്ക്ക് സംസ്ഥാന സർക്കാരിൻ്റെ പൂർണ ഔദ്യോഗിക ബഹുമതികളോടെ വടക്കാഞ്ചേരിയിലെ എങ്കക്കാട്ടിലുള്ള വീട്ടുവളപ്പിൽ സംസ്കാരം നടന്നു.
അവാർഡുകൾ ദേശീയ ചലച്ചിത്ര പുരസ്കാരം മികച്ച സഹനടി - ശാ‍ന്തം (2000) മികച്ച സഹനടി - അമരം (1991) സംസ്ഥാന ചലചിത്ര പുരസ്കാരങ്ങൾ രണ്ടാമത്തെ മികച്ച നടി - അമരം(1990), കടിഞ്ഞൂൽ കല്യാണം, ഗോഡ്ഫാദർ, സന്ദേശം (1991) രണ്ടാമത്തെ മികച്ച നടി - ആരവം(1980) രണ്ടാമത്തെ മികച്ച നടി - നീലപൊന്മാൻ(1975) അവലംബം
കെ.പി.എ.സി. ഇംഗ്ലീഷ് വിലാസം https://ml.wikipedia.org/wiki/K.
P.A.C .
KPAC Office Kayamkulam
കെ പി എ സി ( kerala Peoples Art’s Club)കേരളത്തിലെ ഒരു പ്രഫഷണൽ നാടക സംഘമാണ്.
ഇടതുപക്ഷ രാഷ്ട്രീയ പ്രസ്ഥാനവുമായി അനുഭാവമുള്ള ചില വ്യക്തികൾ ചേർന്ന് 1950 കളിലാണ് ഈ നാടകസംഘം രൂപീകരിച്ചത്.
കമ്മ്യൂണിസ്റ്റ് ചിന്തകളെ ജനങ്ങളിലെത്തിക്കുന്നതിൽ ഈ സംഘം വളരെയധികം പങ്കുവഹിച്ചു.
1951 ൽ  അവരുടെ ആദ്യ നാടകമായ എന്റെ മകനാണ് ശരി അവതരിപ്പിച്ചു.
ആ നാടകത്തിലെ ഗാനരചന നിർവ്വഹിച്ചത് പുനലൂർ ബാലനായിരുന്നു .
രണ്ടാമത്തെ നാടകമായ നിങ്ങളെന്നെ കമ്മ്യൂണിസ്റ്റാക്കി 1952 ൽ പുറത്തിറങ്ങി.
മലയാള നാടക ചരിത്രത്തിലെ ഒരു നാഴികക്കല്ലായിരുന്നു അത്.
പ്രശസ്ത നാടകകൃത്ത് തോപ്പിൽ ഭാസിയാണ് ആ നാടകത്തിന്റെ രചയിതാവ്.
അദ്ദേഹം ഒളിവിലായിരുന്ന കാലത്താണ് ഈ നാടകം രചിക്കുന്നത്.
ഈ നാടകത്തിന് ലഭിച്ച ജനസമ്മിതി കെ.പി.എ.സി.യെ കേരളത്തിലെ പ്രധാന നാടകസംഘമാക്കി മാറ്റി.
കെ.പി.എ.സി.യുടെ നാടകങ്ങൾ, കഥാപ്രസംഗങ്ങൾ മുതലായവ കേരളത്തിൽ കമ്മ്യൂണിസ്റ്റ് പാർട്ടിയുടെ വളർച്ചയിൽ മുഖ്യപങ്ക് വഹിച്ചു.
നാടകങ്ങൾ നാടകങ്ങൾ കൊല്ലം രചയിതാവ് എന്റെ മകനാണ് ശരി 1951 ജി. ജനാർദനക്കുറുപ്പ്, എൻ. രാജഗോപാലൻ നായർ നിങ്ങളെന്നെ കമ്മ്യുണിസ്റ്റ് ആക്കി 1952 തോപ്പിൽ ഭാസി സർവ്വേക്കല്ല് തോപ്പിൽ ഭാസി ശുദ്ധികലശം 2011‌ പുതിയ ആകാശം പുതിയ ഭൂമി ---- തോപ്പിൽ ഭാസി ശരശയ്യ ---------- തോപ്പിൽ ഭാസി യുദ്ധകാണ്ഡം ---- തോപ്പിൽ ഭാസി മുടിയനായ പുത്രൻ --- തോപ്പിൽ ഭാസി അശ്വമേധം ----- തോപ്പിൽ ഭാസി മൂലധനം ------ തോപ്പിൽ ഭാസി ഇരുമ്പുമറ ------ പൊങ്കുന്നം വർക്കി കൂട്ടുകുടുംബം ------ തോപ്പിൽ ഭാസി തുലാഭാരം ------ തോപ്പിൽ ഭാസി ഇന്നലെ ഇന്നു നാളെ ------ തോപ്പിൽ ഭാസി മാനസപുത്രി ------ കണിയാപുരം രാമചന്ദ്രൻ ഉദ്യോഗപർവ്വം ------ വൈക്കം ചന്ദ്രശേഖരൻ നായർ യന്ത്രം സുദർശനം ------ ഏ.
എൻ. ഗണേഷ് ഭരത ക്ഷേത്രം ------ ഏ.
എൻ. ഗണേഷ് മന്വന്തരം ------ എൻ. എൻ. പിള്ള എനിക്കു മരണമില്ല ------ കണിയാപുരം രാമചന്ദ്രൻ സഹസ്രയോഗം ------ ശ്രീമൂലനഗരം വിജയൻ ലയനം ------ ഏ.
എൻ. ഗണേഷ് ഭഗവാൻ കാലു മാറുന്നു ------ കണിയാപുരം രാമചന്ദ്രൻ കയ്യും തലയും പുറത്തിടരുത് ------ തോപ്പിൽ ഭാസി സിംഹം ഉറങ്ങുന്ന കാട് ------ എസ്. എൽ. പുരം സദാനന്ദൻ സൂക്ഷിക്കുക ഇടത്തുവശം പോവുക ------ തോപ്പിൽ ഭാസി വിഷ സർപ്പത്തിനു വിളക്കു വയ്ക്കരുത് ------ പി. എസ്. കുമാർ മൃശ്ചഘടികം ------ തോപ്പിൽ ഭാസി പാഞ്ചാലി ------ തോപ്പിൽ ഭാസി ഭഗ്നഭവനം ------ എൻ. കൃഷ്ണപിള്ള മുക്കുവനും ഭൂതവും ------ പി. എസ്. കുമാർ ശാകുന്തളം ------ തോപ്പിൽ ഭാസി രജനി ------ തോപ്പിൽ ഭാസി സൂത്രധാരൻ ------ കെ. ടി. മുഹമ്മദ് താപനിലയം ------ കെ. ഭാസ്കരൻ കന്യക ------ എൻ. കൃഷ്ണപിള്ള ജീവപര്യന്തം ------ കെ. ടി. മുഹമ്മദ് ഒളിവിലെ ഓർമ്മകൾ ------ തോപ്പിൽ ഭാസി പെൻഡുലം ------ കെ. ടി. മുഹമ്മദ് നാൽക്കവല ------ കെ. ടി. മുഹമ്മദ് താളതരംഗം ------ ടി. ആർ. ഹരി മനുഷ്യന്റെ മാനിഫെസ്റ്റൊ ------ എൻ. എൻ. പിള്ള രാജയോഗം ------ തിക്കൊടിയൻ സബ്ക്കോ സന്മതി ദേ ഭഗ്വാൻ ------ കണിയാപുരം രാമചന്ദ്രൻ മാനവീയം ------ സോമൻ രാജാ രവിവർമ ------ ഫ്രാൻസിസ്.
ടി. മാവേലിക്കര അധിനിവേശം ------ കെ. ഭാസ്കരൻ പ്രളയം ------ കെ. ടി. മുഹമ്മദ് ഇന്നലെകളിലെ ആകാശം ------ ഫ്രാൻസിസ്.
ടി. മാവേലിക്കര ദ്രാവിഡ വൃത്തം ------ ഫ്രാൻസിസ്.
ടി. മാവേലിക്കര തമസ് ------ ശശിധരൻ നടുവിൽ നീതിപീഠം ------ പ്രദീപ് മാണ്ടൂർ അസ്തമിക്കാത്ത സൂര്യൻ ------ ഫ്രാൻസിസ്.
ടി. മാവേലിക്കര നഗര വിശേഷം ------ ഫ്രാൻസിസ്.
ടി. മാവേലിക്കര ഭീമസേനൻ ------ ഫ്രാൻസിസ്.
ടി. മാവേലിക്കര അവലംബം
പുറമെ നിന്നുള്ള കണ്ണികൾ Kerala People's Arts Club എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് The Hindu article Archived 2008-07-13 at the Wayback Machine .
Thyagaraja School of Music Archived 2008-08-27 at the Wayback Machine .
ജാനറ്റ് മുസേവനി
1986 മുതൽ ഉഗാണ്ടയുടെ പ്രഥമവനിതയാണ് ജാനറ്റ് കടാഹ മുസേവനി (Janet Kataaha Museveni) ( née Kainembabazi, ജനനം ജൂൺ 24, 1949).
പ്രസിഡണ്ടായ യോവേരി മുസേവനിയുടെ ഭാര്യയാണ് ജാനറ്റ്.
ഇവർക്ക് നാലുമക്കൾ ആണ് ഉള്ളത്.
2016 ജൂൺ 6 മുതൽ ജാനറ്റ് വിദ്യാഭ്യാസത്തിന്റെയും കായികത്തിന്റെയും കാബിനറ്റ് മന്ത്രിയാണ്.
കരാമോജ വിഭാഗത്തിന്റെ മന്ത്രിയായി 2011 മെയ് 27 മുതൽ 2016 ജൂൺ 27 വരെയും ഇവർ സേവനമനുഷ്ഠിച്ചിട്ടുണ്ട്.
2011 -ൽ ആത്മകഥയായ My Life's Journey , പ്രസിദ്ധീകരിച്ചു.
ആദ്യകാലജീവിതവും വിവാഹവും തൊഴിൽ
ഇവരാണ് ജാനറ്റ് മുസേവനിയുടെ നാലു മക്കൾ Muhoozi Kainerugaba - Born in 1974, Major General in the UPDF and Commander of Special Forces.
Natasha Karugire - Born in 1976, Fashion designer and consultant.
Married to Edwin Karugire.
Private Secretary to the President of Uganda for Household Affairs.
Patience Rwabwogo - Born in 1978, Pastor of Covenant Nations Church, Buziga, Kampala .
- Married to Odrek Rwabwogo.
Diana Kamuntu - Born in 1980, Married to Geoffrey Kamuntu.
പ്രസിദ്ധീകരിക്കപ്പെട്ട കൃതികൾ ഇതും കാണുക Parliament of Uganda Cabinet of Uganda Yoweri Museveni Government of Uganda അവലംബം പുറത്തോട്ടുള്ള കണ്ണികൾ Profile of Janet Museveni In 2012 Extended Museveni Family
ജാനറ്റ് മോറിസൺ മില്ലർ
ജാനറ്റ് മോറിസൺ മില്ലർ (ജീവിതകാലം: നവംബർ 12, 1891 - ഏപ്രിൽ 5, 1946 ) യുണൈറ്റഡ് കിംഗ്ഡത്തിലെ ഡൊമിനിയൻ ഓഫ് ന്യൂഫൗണ്ട്‌ലാന്റിലെ ന്യൂഫൗണ്ട്‌ലാൻഡ് ലോ സൊസൈറ്റിയിൽ പ്രവേശനം നേടിയ ആദ്യ വനിതയായിരുന്നു.
ലൂയിസ് മില്ലറുടെയും മേരി മോറിസണിന്റെയും ഇളയ മകളായ മില്ലർ, 1891 നവംബർ 12-ന് ന്യൂഫൗണ്ട്‌ലാൻഡിലെ സെന്റ് ജോൺസിൽ ജനിച്ചു.
സെന്റ് ജോൺസില ബിഷപ്പ് സ്പെൻസർ കോളേജിൽ പഠനം നടത്തിയ അവർ അവിടെ ലോർഡ് ബിഷപ്പ് സ്‌ക്രിപ്ച്ചർ പ്രൈസ് നേടുകയും ജൂബിലി സ്കോളർഷിപ്പിൽ രണ്ടാം സ്ഥാനക്കാരി ആകുകയും ചെയ്തു.
ന്യൂഫൗണ്ട്‌ലാൻഡിന്റെ അറ്റോർണി ജനറലായിരുന്ന അമ്മാവൻ ഡൊണാൾഡ് മോറിസന്റെ ഓഫീസിലാണ് മില്ലർ നിയമം അഭ്യസിച്ചത്.
1910-ൽ, അവൾ ലോ സൊസൈറ്റിയിലെ അംഗത്വത്തിനായി അപേക്ഷിച്ചുവെങ്കിലും അംഗത്വം പുരുഷന്മാർക്ക് മാത്രമായി പരിമിതപ്പെടുത്തിയിരിക്കുന്നുവെന്ന കാരണത്താൽ ലോ സൊസൈറ്റി അപേക്ഷ നിരസിച്ചു.
ജാനറ്റ് ഗ്രെയ്ഗ് ഇംഗ്ലീഷ് വിലാസം https://ml.wikipedia.org/wiki/Janet_Greig
ജാനറ്റ് ലിൻഡ്സെ ഗ്രെയ്ഗ് (ജീവിതകാലം: 8 ഓഗസ്റ്റ് 1874 - 18 ഒക്ടോബർ 1950) ഒരു സ്കോട്ടിഷ്-ഓസ്ട്രേലിയൻ അനസ്തെറ്റിസ്റ്റായിരുന്നു.
2007-ൽ, വിക്ടോറിയൻ ഹോണർ റോൾ ഓഫ് വുമണിൽ അവരെ ഉൾപ്പെടുത്തി.
1874-ൽ സ്‌കോട്ട്‌ലൻഡിലെ ബ്രൗട്ടി ഫെറിയിൽ ജെയ്‌ൻ (മുമ്പ്, സ്റ്റോക്ക്‌സ്) റോബർട്ട് ഗ്രെയ്‌ഗ് ദമ്പതികളുടെ ഏഴു മക്കളിൽ രണ്ടാമത്തെ കുട്ടിയായി ജാനറ്റ് ലിൻഡ്സെ ഗ്രെയ്ഗ് ജനിച്ചു.
1889-ൽ കുടുംബം ഓസ്‌ട്രേലിയയിലെ മെൽബണിലേക്ക് കുടിയേറുന്നത് വരെയുള്ള കാലത്ത് ഡൻഡിയിലെ ഹൈസ്കൂളിൽ അദ്ധ്യയനം നടത്തിയ അവർ പിന്നീട് ബ്രൺസ്‌വിക്ക് ലേഡീസ് കോളേജിൽ തുടർ വിദ്യാഭ്യാസത്തിന് ചേർന്നു.
അവളുടെ പിതാവ് തന്റെ കുട്ടികളെ തൃതീയ വിദ്യാഭ്യാസം നേടാൻ പ്രോത്സാഹിപ്പിച്ചതോടെ 1891-ൽ അവളും സഹോദരി ജെയ്നും മെൽബൺ സർവകലാശാലയിലെ മെഡിക്കൽ വിദ്യാലയത്തിൽ പഠനത്തിന് ചേർന്നു.
1895-ൽ സർവ്വകലാശാലയിൽ നിന്ന് ബാച്ച്ലർ ഓഫ് മെഡിസിനും ഓണേർസോടെ, ബാച്ച്ലർ ഓഫ് സർജറി ബിരുദവും നേടി.
അടുത്ത വർഷം, മെൽബൺ ഹോസ്പിറ്റലിൽ റസിഡന്റ് മെഡിക്കൽ ഓഫീസറായി നിയമിതരായ അവരും ആൽഫ്രഡ ഗാംബിളും ഹോസ്പിറ്റൽ സ്റ്റാഫിൽ നിന്നുള്ള ഗണ്യമായ എതിർപ്പിനെ അവഗണിച്ചുകൊണ്ട് ആശുപത്രിയിൽ ഇത്തരമൊരു പങ്ക് വഹിക്കുന്ന ആദ്യത്തെ രണ്ട് വനിതകളായി അറിയപ്പെട്ടു.
1900-1917 കാലത്ത് റോയൽ വിമൻസ് ഹോസ്പിറ്റലിൽ ഓണററി അനസ്‌തറ്റിസ്റ്റായി സേവനമനുഷ്ഠിച്ച അവർ പിന്നീട് വിക്ടോറിയ സംസ്ഥാനത്തെ ആദ്യത്തെ വനിതാ അനസ്‌തറ്റിസ്റ്റായി.
ഒന്നാം ലോകമഹായുദ്ധസമയത്ത് , മെൽബണിലെ ഒരു സൈനിക ആശുപത്രിയിൽ മെഡിക്കൽ ഓഫീസറായി ജോലി ചെയ്യാൻ ഗ്രെഗ് സന്നദ്ധനായെങ്കിലും "സൈനിക ആശുപത്രികളിൽ വനിതാ ഡോക്ടർമാരുടെ സേവനം ആവശ്യമില്ല" എന്ന് പറഞ്ഞുകൊണ്ട് പകരം, സൈനിക സേവനത്തിനായി എത്തുന്ന നഴ്സുമാരെ പരിശോധിക്കാനുള്ള ജോലിയിലേയ്ക്ക് അവൾ റിക്രൂട്ട് ചെയ്യപ്പെട്ടു.
വർഷങ്ങളോളം, ഗ്രെഗ് വിക്ടോറിയയിലെ ഫിറ്റ്‌സ്‌റോയിൽ ഒരു സ്വകാര്യ പ്രാക്ടീസ് നടത്തുകയും മെൽബണിലെ കോളിൻസ് സ്ട്രീറ്റിൽ കൺസൾട്ടന്റായി ജോലി ചെയ്യുകയും ചെയ്തു.
സ്ത്രീകൾക്കും കുട്ടികൾക്കുമുള്ള ക്വീൻ വിക്ടോറിയ ഹോസ്പിറ്റലിന്റെ സ്ഥാപക അംഗങ്ങളിൽ ഒരാളായ അവർ 54 വർഷം അവിടെ ഒരു ഓണററി മെഡിക്കൽ സ്റ്റാഫ് അംഗമായിരുന്നു.
1937-ൽ ഹോസ്പിറ്റലിൽ ഒരു പുതിയ പാത്തോളജി വിഭാഗം നിർമ്മിച്ചപ്പോൾ, അതിന് ഗ്രെയ്ഗിന്റെ പേര് ലഭിച്ചു.
1940-ൽ റോയൽ ഓസ്‌ട്രലേഷ്യൻ കോളേജ് ഓഫ് ഫിസിഷ്യൻസിൽ ചേരുകയും വിക്ടോറിയൻ മെഡിക്കൽ വിമൻസ് സൊസൈറ്റിയുടെ പ്രസിഡന്റായി തിരഞ്ഞെടുക്കപ്പെടുകയും ചെയ്തു.
ഗ്രെഗ് 1947-ൽ വിരമിക്കുകയും മൈഗ്രെയിനുകളെക്കുറിച്ചുള്ള തന്റെ ഗവേഷണത്തിൽ ശ്രദ്ധ കേന്ദ്രീകരിക്കുകയും ചെയ്തു.
1950-ൽ ഒരു ഗവേഷണ യാത്രയ്‌ക്കായി ലണ്ടൻ സന്ദർശിക്കുന്നതിനിടെ അവർ അന്തരിച്ചു.
ജാനറ്റ് യെലൻ ഇംഗ്ലീഷ് വിലാസം https://ml.wikipedia.org/wiki/Janet_Yellen ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
അമേരിക്കൻ സാമ്പത്തിക ശാസ്ത്രവിദഗ്ദ്ധയാണ് ജാനറ്റ് യെലൻ .
അമേരിക്കൻ ഫെഡറൽ റിസർവ് അദ്ധ്യക്ഷയാണ്.
ജാനറ്റ് റൈസ് ഇംഗ്ലീഷ് വിലാസം https://ml.wikipedia.org/wiki/Janet_Rice
ഒരു ഓസ്ട്രേലിയൻ രാഷ്ട്രീയക്കാരിയും ഓസ്ട്രേലിയൻ ഗ്രീന്സ് അംഗവും മുൻ കൗൺസിലറും മാരിബിർനോങ്ങിലെ മേയറും പരിസ്ഥിതി പ്രവർത്തകയും ഫെസിലിറ്റേറ്ററും വിക്ടോറിയൻ ഗ്രീന്സിന്റെ സ്ഥാപക അംഗങ്ങളിൽ ഒരാളുമാണ് ജാനറ്റ് എലിസബത്ത് റൈസ് (ജനനം: നവംബർ 18, 1960) .
മെൽബൺ നഗരപ്രാന്തമായ ആൾട്ടോണയിലാണ് റൈസ് ജനിച്ചത്.
മെൽബൺ സർവകലാശാലയിൽ പഠിച്ച അവർ അവിടെ മാത്തമാറ്റിക്സ്, മെറ്റീരിയോളജി എന്നിവ പഠിച്ചു.
മെൽബൺ സർവകലാശാലയിലാണ് കാലാവസ്ഥാ വകുപ്പിലെ മറ്റൊരു വിദ്യാർത്ഥി പങ്കാളിയായ |പെന്നി വീറ്റനെ കണ്ടുമുട്ടിയത്.
1983 ൽ ഫ്രാങ്ക്ലിൻ ഡാം കാമ്പെയ്‌നിൽ പങ്കെടുത്തതുൾപ്പെടെ യൂണിവേഴ്‌സിറ്റിയിൽ പഠിക്കുമ്പോൾ റൈസ് തന്റെ പരിസ്ഥിതി പ്രവർത്തനം ആരംഭിച്ചു.
കാലാവസ്ഥാ ശാസ്ത്രത്തിൽ ഓണേഴ്സ് ബിരുദം നേടിയ റൈസ് സയൻസ് ബിരുദം പൂർത്തിയാക്കി.
എൻ‌വയോൺ‌മെന്റ് വിക്ടോറിയ എന്നറിയപ്പെടുന്ന വിക്ടോറിയയിലെ കൺസർവേഷൻ കൗൺസിലിന്റെ നേച്ചർ കൺസർവേഷൻ പ്രോജക്ട് ഓഫീസറായി 1983 സെപ്റ്റംബറിൽ റൈസ് ഔദ്യോഗിക ജീവിതം ആരംഭിച്ചു.
അവിടെ 2 വർഷമായി പ്രകൃതി സംരക്ഷണ വിഷയങ്ങളിൽ നയത്തിലും അഭിഭാഷക പ്രവർത്തനങ്ങളിലും ഏർപ്പെട്ടു.
1985-ൽ റൈസ് ഈസ്റ്റ് ജിപ്സ്ലാന്റ് സമ്മേളനത്തിൽ ഒരു വന പ്രചാരണപ്രവർത്തകയായി മാറി.
1988 ൽ സ്നോ റിവർ നാഷണൽ പാർക്കിലെ റോജർ നദീതടത്തിലെ പ്രായംചെന്ന വനങ്ങളുടെ സംരക്ഷണത്തിനും എറിനുന്ദ്ര ദേശീയ ഉദ്യാനത്തിന്റെ പ്രഖ്യാപനത്തിനും കാരണമായ പ്രചാരണത്തിന്റെ നേതാവായിരുന്നു അവർ.
1990 വരെ ഈസ്റ്റ് ജിപ്സ്ലാന്റ് സഖ്യവുമായി റൈസ് തന്റെ പ്രവർത്തനം തുടർന്നു.
1985-1986 ൽ റൈസ് ജലവിഭവ വകുപ്പിൽ ഒരു വാട്ടർ പോളിസി ഓഫീസറായി ജോലി ചെയ്തു.
അവിടെ ജിപ്സ്ലാന്റ് വാട്ടർ റിസോഴ്സ്, സൗത്ത് ഈസ്റ്റ് റീജിയൻ വാട്ടർ മാനേജുമെന്റ് സ്ട്രാറ്റജി, സൗത്ത് വെസ്റ്റ് വിക്ടോറിയയ്ക്കായി വാട്ടർ മാനേജുമെന്റ് സ്ട്രാറ്റജിയുടെ പരിസ്ഥിതി വശങ്ങൾ എന്നിവയെക്കുറിച്ച് റിപ്പോർട്ടുകൾ എഴുതി.
1993-1997 കാലഘട്ടത്തിൽ റൈസ് സൈക്കിൾ വിക്ടോറിയയിൽ ഉദ്ഘാടന റൈഡ് ടു വർക്ക് കോർഡിനേറ്ററായി പ്രവർത്തിച്ചു.
615 സൈക്ലിസ്റ്റുകളുമായി ആരംഭിച്ച റൈഡ് ടു വർക്ക് ഡേ പ്രോഗ്രാം അവർ വികസിപ്പിച്ചെടുത്തു.
കൂടാതെ ഓസ്‌ട്രേലിയയിലുടനീളം 60,000 പേർ അതിൽ പങ്കെടുത്തു.
ബൈസൈക്കിൾ വിക്ടോറിയയിൽ നിന്ന് റൈസ് കോണ്ടെക്സ്റ്റ് പിറ്റി ലിമിറ്റഡിലെ സീനിയർ കൺസൾട്ടന്റായി ഔദ്യോഗിക ജീവിതം തുടർന്നു.
ബാർവൺ വാട്ടർ, മെൽബൺ വാട്ടർ, പാർക്ക്സ് വിക്ടോറിയ, പ്രാദേശിക സർക്കാരുകൾ എന്നിവയുൾപ്പെടെ ക്ലയന്റുകളുമായി റൈസ് പ്രവർത്തിച്ചു.
ആ പശ്ചാത്തലം വിട്ടതിനുശേഷം റൈസ് സ്വന്തമായി ഫെസിലിറ്റേഷനും കൺസൾട്ടൻസി പരിശീലനവും ആയ ജാനറ്റ് റൈസ് ഫെസിലിറ്റേഷൻ, കമ്മ്യൂണിറ്റി പങ്കാളിത്തം എന്നിവ ആരംഭിച്ചു.
ഹ്യൂം സിറ്റി കൗൺസിലിന്റെ സീനിയർ സ്ട്രാറ്റജിക് ട്രാൻസ്പോർട്ട് പ്ലാനറായി റൈസ് ജോലി ചെയ്തിരുന്നു.
റൈസ് സ്കൂൾ കൗൺസിൽ ഫോർ ഫുട്സ്‌ക്രേ സിറ്റി പ്രൈമറി സ്കൂളിലെ അംഗമായിരുന്നു.
2002 നും 2003 നും ഇടയിൽ അതിന്റെ പ്രസിഡന്റായി.
സെന്റർ ഓഫ് ഗവേണൻസ് ആന്റ് മാനേജ്മെൻറ് ഓഫ് പബ്ലിക് ട്രാൻസ്പോർട്ടിലെ ഉപദേശക സമിതി അംഗമാണ് റൈസ്.
അവലംബം പുറംകണ്ണികൾ Janet Rice's Australian Greens MPs website Janet Rice's Greens website Summary of parliamentary voting for Senator Janet Rice on TheyVoteForYou.org.au Rice, Janet Elizabeth Archived 2020-08-06 at the Wayback Machine .
ജാനറ്റ് ബോയ്ഡ് ഇംഗ്ലീഷ് വിലാസം https://ml.wikipedia.org/wiki/Janet_Boyd
വിമൻസ് സോഷ്യൽ ആന്റ് പൊളിറ്റിക്കൽ യൂണിയനിലെ (ഡബ്ല്യുഎസ്പിയു) അംഗവും 1912 ൽ ജയിലിൽ നിരാഹാര സമരം നടത്തിയ സമരാസക്തയായ സഫ്റാജിസ്റ്റുമായിരുന്നു ജാനറ്റ് ബോയ്ഡ് (നീ ഹെയ്ഗ്; 1850 - 22 സെപ്റ്റംബർ 1928) .
ഡബ്ല്യുഎസ്പിയുവിന്റെ ഹംഗർ സ്ട്രൈക്ക് മെഡൽ അവർക്ക് ലഭിച്ചു.
1850 ൽ മിഡിൽസെക്സിലെ മേരിലബോണിലെ ഒരു ഉയർന്ന മധ്യവർഗ കുടുംബത്തിൽ ജാനറ്റ് അഗസ്റ്റ ഹെയ്ഗായി ജനിച്ചു.
ജാനറ്റ് വെയിൽസിലെ റാഡ്‌നോർഷെയറിലെ പെൻ ഈത്തണിൽ നിന്നുള്ള വ്യാപാരിയും ഭൂവുടമയുമായ ജോർജ്ജ് അഗസ്റ്റസ് ഹെയ്ഗിന്റെയും (1820-1906) ഭാര്യ ആൻ എലിസ നീ.
ഫെൽ (1822-1894)യുടെയും മകളായിരുന്നു.
അവരുടെ പിതാവ് സ്കോട്ടിഷ് വംശജനും ഡഗ്ലസ് ഹെയ്ഗിന്റെ ബന്ധുവുമായിരുന്നു.
1874-ൽ ജാനറ്റ് ഹെയ്ഗ് സോളിസിറ്റർ ജോർജ്ജ് ഫെൻ‌വിക് ബോയിഡിനെ (1849-1909) വിവാഹം കഴിച്ചു.
അദ്ദേഹത്തിന്റെ വ്യവസായിയായ പിതാവ് എഡ്വേർഡ് ഫെൻ‌വിക് ബോയ്ഡ് ഡർ‌ഹാമിന് തൊട്ടടുത്തുള്ള ലീംസൈഡ് ഗ്രാമത്തിൽ ഒരു വലിയ കുടുംബ ഭവനമായ മൂർ ഹൗസ് നിർമ്മിച്ചു.
അദ്ദേഹത്തോടൊപ്പം അവർക്ക് നാല് പെൺമക്കളുണ്ടായിരുന്നു: സിബിൽ മേരി ബോയ്ഡ് (1875–1954); ആനി ബോയ്ഡ് (1878-1966); ഹെസ്റ്റർ ബോയ്ഡ് (1879-1971), ജാനറ്റ് ഹെയ്ഗ് ബോയ്ഡ് (1883–1956).
ഒടുവിൽ ജോർജ്ജ് ബോയ്ഡിന് വീട് അവകാശപ്പെട്ടപ്പോൾ അദ്ദേഹവും ജാനറ്റ് ബോയിഡും അവരുടെ നാല് പെൺമക്കളും താമസമാക്കി.
1909-ൽ ജോർജ്ജ് ബോയിഡിന്റെ മരണം അദ്ദേഹത്തിന്റെ വിധവയ്ക്ക് സ്ത്രീകളുടെ വോട്ടവകാശത്തിനായുള്ള പോരാട്ടത്തിൽ ചേരാനുള്ള സ്വാതന്ത്ര്യം നൽകി.
1911 ജൂൺ 12-ലെ സണ്ടർലാൻഡ് ഡെയ്‌ലി എക്കോ ആൻഡ് ഷിപ്പിംഗ് ഗസറ്റിൽ, ജാനറ്റ് ബോയ്ഡ് തന്റെ 21 പൗണ്ട് നിരക്കുകൾ നൽകാൻ വിസമ്മതിച്ചുവെന്നും പണം സ്വരൂപിക്കുന്നതിനായി അവരുടെ വീട്ടിൽ ഒരു ലേലം നടത്തി.
ഈ സമയത്ത് WSPU യിലെ ഒരു അംഗം സംസാരിക്കാൻ വന്നു.
തടിച്ചുകൂടിയ ജനക്കൂട്ടം, ബോയ്ഡ് അവരുടെ തോട്ടക്കാരൻ വാങ്ങിയ ഒരു സ്പാനിഷ് മാന്റിലയെ വിറ്റു.
ഇതിനുള്ള പണം ഒരുപക്ഷേ ബോയിഡിൽ നിന്ന് തന്നെ വന്നതാണ്.
അതേ വർഷം തന്നെ, 1911-ലെ സെൻസസ് റിട്ടേണിനെതിരെയുള്ള പ്രതിഷേധത്തിൽ ബോയ്ഡ് പങ്കുചേർന്നു.
കാരണം അതിൽ അവരുടെ പേര് രേഖപ്പെടുത്തിയിട്ടില്ല - പേരുള്ള ഒരേയൊരു ആൾ തോട്ടക്കാരനും അയാളുടെ മകനുമാണ്.
14 പെൺകുഞ്ഞുങ്ങൾ ഇവിടെ രാത്രി മരിച്ചുപോയതായി താഴെ എഴുതിയിട്ടുണ്ട്.
സ്ത്രീകളെ വോട്ടർമാരായി കണക്കാക്കാത്തതിനാൽ, ഈ സെൻസസിൽ അവരെയും കണക്കാക്കേണ്ടതില്ല'.
suffragette window smashing campaign
1911 നവംബറിൽ, അനുരഞ്ജന ബില്ലിന്റെ പരാജയത്തെത്തുടർന്ന്, കോപം നേരിട്ടുള്ള പ്രവർത്തനത്തിലേക്ക് വ്യാപിക്കുകയും ജനൽ തല്ലിത്തകർക്കുന്ന പ്രചാരണത്തിനിടെ 223 വോട്ടർമാരെ അറസ്റ്റ് ചെയ്യുകയും ചെയ്തു.
എഡിത്ത് മാൻസെൽ മൗലിൻ, മിൽഡ്രഡ് മാൻസെൽ (ഐവർ ഗസ്റ്റിന്റെ സഹോദരി, എംപി), ബോയ്ഡ് എന്നിവരുൾപ്പെടെ വെൽഷ് ബന്ധമുള്ള ഏഴ് സ്ത്രീകളും അറസ്റ്റിലായവരിൽ ഉൾപ്പെടുന്നു, ലണ്ടനിലെ ദി സ്ട്രാൻഡിൽ ജനൽ തകർത്തതിന് 1911 നവംബർ 19 ന് അറസ്റ്റ് ചെയ്യപ്പെട്ടു.
നവംബർ 22-ന് ബൗ സ്ട്രീറ്റ് മജിസ്‌ട്രേറ്റ് കോടതിയിൽ ഹാജരായപ്പോൾ അവൾ പ്രസ്താവിച്ചു "ഞാൻ കുറ്റക്കാരനാണെന്ന് ഞാൻ കരുതുന്നില്ല, കാരണം ഞാനത് ഒരു നല്ല ലക്ഷ്യത്തിനാണ് ചെയ്തത്."
നാശനഷ്ടത്തിന് അവൾക്ക് 10 ഷില്ലിംഗും മൂന്ന് ഷില്ലിംഗും പിഴയും ഏഴ് ദിവസത്തെ തടവും വിധിച്ചു In 1912 Boyd was sentenced to 6 months in Holloway Prison - seen here c1896
ബോയ്ഡിന്റെ രണ്ടാമത്തെ അറസ്റ്റ് 1912 മാർച്ചിൽ ആയിരുന്നു.
1912 മാർച്ച് 2-ന് അവളുടെ ആദ്യ ഹിയറിംഗിൽ അവളുടെ ബന്ധുവായ ഫ്ലോറൻസ് ഹെയ്ഗിനൊപ്പം ഓക്‌സ്‌ഫോർഡ് സ്ട്രീറ്റിലെ ഡി എച്ച് ഇവാൻസിൽ £66 വിലമതിക്കുന്ന രണ്ട് ജനലുകൾ തകർത്തതിന് അവൾ വിചാരണയ്ക്ക് വിധേയയായി.
ജാനറ്റ് മക്നെയിൽ
ജാനറ്റ് മക്നെയിൽ (ജീവിതകാലം : 14 സെപ്റ്റംബർ 1907 – ഒക്ടോബർ 1994) ഒരു ഐറിഷ് നോവലിസ്റ്റും നാടകകൃത്തുമായിരുന്നു.
ഇരുപതിലേറെ കുട്ടികളുടെ ഗ്രന്ഥങ്ങളും മുതിർന്നവരുടെ നോവലുകളും നാടകങ്ങളും ഉൾപ്പെടെ അനേകം ഗ്രന്ഥങ്ങൾ അവർ രചിച്ചിട്ടുണ്ട്.
“ My Friend Specs McCann” എന്ന കുട്ടികളുടെ കോമിക് ഫാൻറസി പരമ്പരയിലൂടെയാണ് അവർ കൂടുതൽ പ്രസിദ്ധയായത്.
ജാനറ്റ് മക്നെയിൽ 1907 സെപ്റ്റംബർ 14 ന് ഡബ്ലിനിൽ റവ.
വില്ല്യം മക്നെയിലിൻറെയും ജീന്നീ പാറ്റേർസൺ മക്നെയിലിൻറെയും മകളായി ജനിച്ചു.
193 ൽ അവരുടെ കുടുംബം ഇംഗ്ലണ്ടിലുള്ള മെർസെയ്സൈഡിലെ ബിർക്കൻഹെഡിലേയ്ക്കു താമസം മാറി.
അവിടെ അവരുടെ പിതാവ് ട്രിനിറ്റി റോഡ് ചർച്ചിലെ മന്ത്രിയായി സേവനമനുഷ്ടിച്ചിരുന്നു.
ജാനറ്റ് മക്നെയിൽ ബിർക്കൻഹെഡിലെ പബ്ലിക് സ്കൂളിൽ പഠനത്തിനു ചേരുകയും യൂണിവേഴ്സിറ്റി ഓഫ് സെൻറ് ആൻഡ്രൂസിൽനിന്ന് ക്ലാസിക്സ് പഠിച്ച് 1929 ൽ തന്റെ MA ഡിഗ്രി നേടുകയും ചെയ്തു.
യൂണിവേഴ്സിറ്റിയിൽ പഠിച്ചിരുന്നപ്പോൾ എഴുതുകയും കോളജ് നാടകങ്ങളിൽ അഭിനയിക്കുകയും ചെയ്തിരുന്നു.
1924 ൽ ജാനറ്റ് മക്നെയിലിൻറെ കുടുംബം പിതാവിൻറെ അനാരോഗ്യം കാരണം അയർലണ്ടിലേയ്ക്കു മടങ്ങിപ്പോകുകയും റവ.
മക്നെയിൽ വടക്കൻ അയർലണ്ടിലെ ഡൌൺ കൌണ്ടിയിലുള്ള റോസ്ട്രീവർ ഗ്രാമീണ പള്ളിയിൽ മന്ത്രിയായി നിയമിക്കപ്പെടുകയും ചെയ്തു.
ഈ സമയം ജാനറ്റ് ബെൽഫാസ്റ്റ് ടെലഗ്രാഫിൽ ഒരു സെക്രട്ടറിയായി ജോലി നേടുകയും ചെയ്തു.
1933 ൽ അവർ ബെൽഫാസ്റ്റ് സിറ്റി സർവ്വേയേർസ് ഡിപ്പാർട്ട്മെൻറിലെ ചീഫ് എൻജിനീയറായിരുന്ന റോബർട്ട് അലക്സാണ്ടറെ വിവാഹം കഴിച്ച് ലിസ്ബണിൽ സ്ഥിരതാമസമാക്കി.
അവരുടെ നാലു കുട്ടികളും ഇവിടെയാണ് വളർന്നത്.
1946 ൽ ബി.ബി.സി.യുടെ ഒരു മത്സരത്തിൽ അവരുടെ നാടകമായ ഗോസ്പൽ ട്രൂത്ത് സമ്മാനം നേടിയിരുന്നു.
അവർ റേഡിയോ നാടകങ്ങളെഴുതുകയും ബി.ബി.സിയിലൂടെ പ്രക്ഷേപണം നടത്തുകയും ചെയ്തിരുന്നു.
1953 ൽ അസുഖബാധിതയാകുകയും സുഖമായതിനുശേഷം കുട്ടികൾക്കും മുതിർന്നവർക്കുമുള്ള നോവൽ രചനയിൽ മുഴുകിയിരുന്നു.
1955 നും 1964 നുമിടയിൽ അനേകം നോവലുകൾ രചിച്ചിരുന്നു.
അവരുടെ കുട്ടികളുടെ കഥാപാത്രമായ സ്പെക്സ് മക്കാൻ ആദ്യമായി 1955 ൽ അവതരിപ്പിക്കപ്പെടുകയും അനേകം പനരവതരണങ്ങൾക്കു ശേഷം റോവെൽ ഫ്രൈയേർസ് വരച്ച ഒരു ന്യൂസ്‍പേപ്പർ കാർട്ടൂൺ സ്ട്രിപ്പിനു പ്രചോദകമാകുകയും ചെയ്തു.
ഒരു ബെൽ‌ഫാസ്റ്റ് കലാകാരനായ റോവെൽ ഫ്രൈയേർസ് ജാനറ്റിന്റെ അടുത്ത സുഹൃത്തുകൂടിയായിരുന്നു.
ജാനറ്റിൻറെ 1944 ലെ നോവലായ “The Maiden Dinosaur”  അമേരിക്കൻ ഐക്യനാടുകളിൽ 22 വർഷങ്ങൾക്കു ശേഷം പ്രസിദ്ധീകരിക്കപ്പെട്ടിരുന്നു.
1964 ൽ അവരുടെ ഭർത്താവ് ജോലിയിൽനിന്നു വിരമിക്കുകകയും അവർ ബ്രിസ്റ്റോളിലേയ്ക്കു പോകുകയും ചെയ്തു.
വടക്കൻ അയർലണ്ട് വിട്ടതിനുശേഷം ജാനറ്റ് ഒരു നോവൽകൂടി എഴുതിയിരുന്നു.
പിന്നീട് കുട്ടികളുടെ നോവലുകൾ എഴുതുന്നതിൽ ശ്രദ്ധ കേന്ദ്രീകരിച്ചു.